《羽觞上上苑》
元代·周巽

春风二三月，绮席列琼卮。莺啼上林苑，花覆太液池。

酒令行觞上羽急，乐歌转曲流声迟。玉醴香中春潋滟，金波影里翠参差。

冰弦触指雁初度，风笛启唇鸾乍吹。宫锦淋漓罗袖湿，蛾眉起舞双玉妃。

君不见长杨日落天仗去，清夜铜仙空泪垂。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。